নীলফামারী সংবাদদাতা জানান, সোমবার সন্ধ্যায় ডোমার উপজেলার গোমনাতী, বোগডাবুড়ি ও কেতকীবাড়ি ইউনিয়নের উপর দিয়ে বয়ে যাওয়া প্রচণ্ড ঘূর্ণিঝড়ে সহস্রাধিক ঘরবাড়ি ও কয়েকটি মসজিদ মাদ্রাসা বিধ্বস্ত হয়েছে। শত শত একর জমির উটতি পাকা বোরো ধান ঝরে গেছে। ৩  ইউনিয়নের প্রায় ১৫টি গ্রামের উপর দিয়ে বয়ে যাওয়া ঝড়ের সময় প্রচণ্ড বজ পাতে বউবাজার গ্রামের বাবুল হোসেনের শিশু কন্যা শুরভী (৬) নিহত হয়েছে। আহত হয়েছে তার মা রেবা বেগম (২৫), একই এলাকার হামিদুল ইসলাম (৫৫), রেখা বেগম (৪৫), শিউলি বেগম (১২) ও বাচ্চাই (১০)। তাদের গুরুত্বর অবস্থায় বোড়াগাড়ি হাসপাতালে ভর্তি করা হয়েছে।